У нас няма ніводнай вёсачкі, дзе б ні было хоць бы простага абеліска з чырвонай зоркай. Як і няма ніводнага забытага нават безыменнага пахавання. І гэта адзін з лепшых прыкладаў і ўрокаў гістарычнай памяці. Помнікаў, мемарыялаў, брацкіх магіл у Беларусі каля 9 тысяч. І пакажыце мне хоць адзін самы сціплы абеліск у Беларусі, які не быў бы дагледжаны! У якой краіне свету за апошнія гады быў адкрыты новы Дзяржаўны музей Вялікай Айчыннай вайны? Толькі — у Беларусі. І такі, аналагаў якому няма ў Еўропе. А Праспекты Жукава, Ракасоўскага, Праспект Пераможцаў у беларускай сталіцы ніхто і ніколі не перайменуе. І легендарная “трыццацьчацвёрка” як стаяла на п’едэстале за 100 метраў ад Адміністрацыі Прэзідэнта Беларусі па вуліцы Карла Маркса, так і будзе стаяць.